31997R0641
L 098/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 641/97 НА КОМИСИЯТА
от 14 април 1997 година
за изменение на Регламент (ЕО) № 1249/96 на Комисията относно правилата за прилагане (вносни мита в сектор зърнени култури) на Регламент (ЕИО) № 1766/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 923/96 на Комисията (2), и по-специално член 10, параграф 4 от него,
като има предвид, че разпоредбите относно третирането на вноса на зърнени култури в Общността са определени от Регламент (ЕО) № 1249/96 на Комисията (3);
като има предвид, че в резултат на придобития опит в прилагането на разпоредбите на Регламент (ЕО) № 1249/96 по отношение на вноса на твърда царевица е необходимо да се адаптират разпоредбите, отнасящи се до митническия контрол; като има предвид, че тези промени засягат предимно административните аспекти, отнасящи се до митническия контрол на този продукт, както и намаляването на тарифната квота, което следва да се предостави; като има предвид, че поради това следва да се измени Регламент (ЕО) № 1249/96;
като има предвид, че Управителният комитет по зърнени култури не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1249/96 се изменя както следва:
1.
Член 2, параграф 5 се заменя със следния текст:
„5. Вносните мита се намаляват с:
-
14 ECU на тон мека пшеница с високо стандартно качество,
-
8 ECU на тон по отношение на вноса на пивоварен ечемик,
-
14 ECU на тон твърда царевица, отговаряща на спецификациите на приложение I.
Трябва да са изпълнени следните изисквания за предоставяне на намалението:
а)
Заявителят трябва да въведе в клетка 20 на лицензията за внос преработения продукт, който следва да бъде произведен от зърнени култури;
б)
вносителят, трябва да се задължи писмено, наред с представянето на заявление за лицензия за внос, че цялото количество зърнени култури ще бъде преработено съгласно посоченото в клетка 20 на лицензията в срок от шест месеца от датата на въвеждане в свободно обращение. Вносителят посочва мястото на преработка, като посочва:
-
преработвателно предприятие и държава-членка, или
-
или най-много пет преработвателни фабрики.
Преди да се експедират стоките с цел преработката им се изготвя контролен екземпляр Т5 в митническото бюро за освобождаване на стоките, съгласно изискванията, определени в Регламент (ЕО) № 2454/93 на Комисията1. Посочената в а) информация, както и името и местоположението на преработвателната фабрика се посочват в клетка 104 на документа Т5;
в)
Вносителят трябва да представи пред съответния орган обезпечение от 14 ECU на тон за мека пшеница и твърда царевица и 8 ECU на тон за ечемик. Въпреки това, ако сумата на действащото мито за въпросния продукт, което е в сила в деня на извършването на митническите формалности по вноса, е по-малка от 14 ECU за тон мека пшеница или твърдата царевица или 8 ECU на тон ечемик, обезпечението е равно на сумата на въпросното мито.
Обезпечението се освобождава при представяне на доказателство за крайното специално използване, гарантиращо премия за качество върху цената на основния продукт, посочен в а). Това доказателство, евентуално с помощта на контролния екземпляр Т5, трябва да удостовери при удовлетворяване на изискванията на компетентните органи на държавата-членка по вноса, че внесените количества зърнени култури са били преработени в посочения в а) продукт.
Преработката се приема за извършена, когато в срока, посочен в буква б):
-
за мека пшеница, посоченият в буква а) продукт е бил произведен или:
-
в една или повече фабрики, принадлежащи на предприятието и разположени в държавата-членка, или
-
във фабриката или една от фабриките, посочени в буква б),
-
пивоварният ечемик е бил подложен на накисване,
-
за твърда царевица, царевицата е била преработена за производство на продукт с код по КН 1904 10 10 или 1103 13.“
2)
Приложение I се заменя с приложение I към настоящия регламент.
3)
Следният член 2а се добавя
„Член 2а
1. За вноса на твърда царевица в Общността с код по КН 1005 90 00, за която са подадени заявления за издаване на лицензии за внос между 1 юли 1996 г. и датата на влизане в сила на настоящия регламент и за която е предоставено намаление на митото от 8 ECU на тон, по заявка на вносителя или негов пълномощник се извършва плащане на разликата между платеното мито за реално внесените количества и митото, което би било дължимо, ако се приложи намаление на вносното мито в размер на 14 ECU на тон.
2. По молба на заинтересованата страна, компетентният орган на държавата-членка, издала разрешителното за внос, в съответствие с член 880 от Регламент (ЕИО) № 2454/93, издава сертификат по образец, посочен в приложение III, като се посочва количеството, за което може да се извърши частично възстановяване на митото, посочено в параграф 1.
3. Заявленията за възстановяване на плащанията, придружени от сертификата, посочен в параграф 2 и доказателството за специфичната крайна употреба, посочен в член 2, параграф 5, буква в), трябва да бъдат представени в срок от тридесет дни от датата на влизането в сила на настоящия регламент. Те трябва да бъдат придружени от лицензия за внос, от сертификата, посочен в параграф 2 и от декларация за свободно обращение на въпросните зърнени култури.“
4.
Приложение II към настоящия регламент се добавя като приложение III към Регламент (ЕО) № 1249/96.
5.
В член 6, параграф 1 първата алинея се заменя със следното:
„1. В случаите на твърда пшеница и мека пшеница със стандартно високо или средно качество и в случаите на твърда царевица, митническото бюро за въвеждане в свободно обращение, взима представителни проби от всяка пратка, като се прилага Директива 76/371/ЕИО на Комисията (2), за определяне на:
-
в случай на мека пшеница със стандартно високо или средно качество - съдържанието на протеини, на специфичното тегло и на количеството примеси (Schwarzbesatz), както е определено Регламент (ЕИО) № 2731/75 на Съвета (3),
-
в случай на твърда пшеница - специфичното тегло, на количеството примеси (Schwarzbesatz) и на съдържанието на лъскави зърна,
-
в случай на твърда царевица - на показател за флотация, на специфичното тегло и на съдържанието на лъскави зърна.
Въпреки това, когато Комисията признава официално сертификат за качество за меката пшеница, за твърдата пшеница или за твърдата царевица, заверен и издаден от държавата на произход на стоката, тези проби се вземат от определени партиди по внос в представително количество единствено с цел да се провери сертифицираното качество.
Съгласно принципите за административно сътрудничество, установени в членове от 63 до 65 от Регламент (ЕИО) № 2454/93, сертификатите, издавани от Argentine Servicio Nacional de Sanidad y Calidad Agroalimentaria (Senasa), са официално признати от Комисията. Когато аналитичните параметри, посочени в сертификата издаден от Senasa са в съответствие с критериите за минимално качество на твърдата царевица, описани в приложение I, се взимат проби от поне 3 % от товарите, които пристигат на всяко входно пристанище по време на пазарната година. Мостра от сертификат за качество, издаван от SENASA е включен в приложение IV. Отпечатъци на печата и на спесимените от подписите, признати от аржентинското правителство са публикувани в Официален вестник на Европейските общности, серия С.“
6)
Приложение III от настоящия регламент се добавя като приложение IV.
7)
В член 6, параграф 2 се заменя със следния текст:
„2. Стандартните методи за определяне, посочени в параграф 1, са описани в Регламент (ЕИО) № 1908/84 на Комисията (1) и (ЕИО) № 2731/75.
Твърдата царевица и царевицата от вида Zea mays indurata, чиито зърна имат предимно твърда ендосперма (твърда или рогова тъкан). Като цяло зърната са с оранжев или червен цвят. Горната част (противоположната на зародиша) или корона, нямат цепка.
Като лъскави зърна царевица се определят зърната, които отговарят на два критерия:
-
тяхната корона няма цепка,
-
при надлъжен разрез, ендоспермата им има брашняна централна част, обгърната изцяло от рогова част. тази рогова част трябва да представлява по-голямата част от цялата площ на разреза.
Процентът на лъскавите зърна царевица се определя чрез преброяване на броя на зърната, отговарящи на горните критерии в представителна мостра от сто зърна.
Референтният метод за определянето на показателя на флотация е определен в приложение V.“
8)
Приложение IV от настоящия регламент се добавя като приложение V.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 април 1997 година.